hotchpotch/miracl-hf-unified huggingface dataset:
बॉम्बे टॉकीज़ (फ़िल्म)
बॉम्बे टॉकीज़, २०१३ में प्रदर्शित बॉलीवुड की प्रयोगधर्मी फ़िल्म है। वायकॉम मोशन पिक्चर्स और फ्लाइंग यूनीकॉन एंटरटेनमेंट की फिल्म यह फ़िल्म बॉम्बे टॉकीज़ भारतीय सिनेमा के सौ वर्ष पूरे होने के उपलक्ष्य में बनाई गई है। यह फ़िल्म चार अलग-अलग निर्देशकों द्वारा निर्मित की गई है और प्रत्येक निर्देशक द्वारा परस्पर एक दूसरे से भिन्न भाग बनाये गये हैं। चूँकि फ़िल्म चार भिन्न निर्देशकों द्वारा चार भिन्न भागों में निर्मित की गयी है आपस में एक दूसरे से जुदा हैं। ये भाग निम्न प्रकार हैं: करण जौहर की कहानी एक शादीशुदा जोड़े, देव (रणदीप हुडा) और गायत्री (रानी मुखर्जी) के इर्द गिर्द घूमती है। एक दिन गायत्री को पता चलता है कि उसका पति समलैंगिक (गे) है। दिबाकर बनर्जी की शॉर्ट फिल्म सत्यजीत रे की एक लघुकथा पर आधारित है। ये कहानी एक साधारण व्यक्ति की है जिसे एक टॉप स्टार के साथ दो मिनट का एक सीन करने का मौका मिलता है। ज़ोया अख्तर की कहानी एक छोटे बच्चे विकी (मास्टर नमन जैन) की है। उसके पिता (रणवीर शौरी) उसे फुटबॉल सिखाना चाहते हैं। लेकिन विकी को कटरीना कैफ की तरह बेहतरीन डांस करने का शौक है। अनुराग कश्यप की फिल्म, एक प्रशंसक की अपने चहेते सितारे के प्रति जुनून की कहानी है। (गाने "अपना बॉम्बे टॉकीज़" के दौरान विशिष्ट अतिथि)फ़िल्म के सुर अमित त्रिवेदी तथा बोल अमिताभ भट्टाचार्य और स्वानन्द किरकिरे द्वारा दिया गया है।
एस॰ पी॰ बालसुब्रमण्यम
श्रीपति पण्डितराध्युल बालसुब्रमण्यम (तेलुगु: శ్రీపతి పండితారాధ్యుల బాలసుబ్రహ్మణ్యం ; अंग्रेज़ी: S. P. Balasubrahmanyam; 4 जून 1946 - 25 सितंबर 2020) एक भारतीय पार्श्वगायक, अभिनेता, संगीत निर्देशक, गायक और फ़िल्म निर्माता थे। उन्हें कभी-कभी एसपीबी अथवा बालु के नाम से भी जाना जाता है। उन्होंने छः बार सर्वश्रेष्ठ पार्श्वगायक के लिए राष्ट्रीय फ़िल्म पुरस्कार और आन्ध्र प्रदेश सरकार द्वारा २५ बार तेलुगू सिनेमा में नन्दी पुरस्कार भी जीता। उनका निधन 25 सितंबर 2020 को हुआ।
न्येनचेन थंगल्हा पर्वतमाला
न्येनचेन थंगल्हा पर्वतमाला (तिब्बती: གཉན་ཆེན་ཐང་ལྷ་, चीनी: , अंग्रेज़ी: ) दक्षिणी तिब्बत में स्थित ७०० किमी तक चलने वाली एक पर्वत श्रेणी है। अपने से पश्चिम में स्थित कैलाश पर्वतमाला के साथ मिलाकर यह पारहिमालय शृंखला बनाती है। इसका नाम न्येनचेन थंगल्हा पर्वत पर पड़ा है जो इसका सबसे ऊँचा पहाड़ भी है। न्येनचेन थंगल्हा की क़तार यरलुंग त्संगपो नदी (यानि ब्रह्मपुत्र नदी) से उत्तर में लगभग उत्तर के अक्षांश (लैटीट्यूड) पर पूर्व से लेकर पूर्व के रेखांश (लॉगीट्यूड) तक चलती है। इसके साथ-साथ यरलुंग त्संगपो की दूसरी तरफ़ हिमालय हैं।
चांगथंग
चांगथंग (तिब्बती: བྱང་ཐང་།, चीनी: , अंग्रेज़ी: ) पश्चिमी और उत्तरी तिब्बत में स्थित एक ऊँचा पठार है जो कुछ हद तक भारत के लद्दाख़ क्षेत्र के दक्षिणपूर्वी हिस्से में भी विस्तृत है। लद्दाख़ से शुरु होकर यह पूर्व में १,६०० कि॰मी॰ दूर चिंगहई प्रान्त तक फैला हुआ है। यह इलाक़ा तिब्बती मूल के चांगपा कहलाने वाले ख़ानाबदोशों की मातृभूमि है और भौगोलिक नज़रिए से तिब्बत के पठार का भाग है। चांगथंग क्षेत्र में दूर-दूर तक खुले, शुष्क और ऊँचा मैदानी पठार और विशाल झीलें फैली हुई हैं। इसकी औसत ऊँचाई ४,५०० मीटर और ४,९०० मीटर के बीच है।
पश्मीना बकरी अल्ट्रा फाइन कश्मीरी ऊन के लिए प्रसिद्ध है। [९] फारसी में पश्मीना का अर्थ 'ऊन से बना' होता है और कश्मीरी में इसका अनुवाद 'नरम सोने' में होता है। बकरी की यह नस्ल चांगथांग पठार में रहती है और वहां से इसका नाम मिलता है। पश्मीना शॉल कश्मीर और नेपाल में हाथ से बने होते हैं।
तिब्बती भाषा में 'चांग' (བྱང་) का अर्थ 'उत्तरी' और 'थंग' (ཐང་) का अर्थ 'पठार' होता है, यानि इस क्षेत्र के नाम का मतलब 'उत्तरी पठार' है।
अपनी अत्याधिक ऊँचाई के कारण चांगथंग पठार पर बहुत सर्दी रहती है। बहुत ही कम दिन होते हैं जब तापमान १०° सेंटीग्रेड से ज़्यादा होता है और -२५° सेंटीग्रेड के तापमान यहाँ अक्सर देखे जाते हैं।
अपनी विचित्र भूमि और वातावरण के कारण भारत सरकार और तिब्बत पर नियंत्रण रखने वाली चीनी सरकार दोनों ने अपने क्षेत्रों में चांगथंग पठार के बड़े भागों को आरक्षित घोषित किया है।
भारत सरकार ने लद्दाख़ में चांगथंग शीत मरुभूमि वन्यजीव आरक्षित क्षेत्र () स्थापित किया है। इससे यहाँ 'किआंग' नामक मिलने वाले जंगली तिब्बती गधे को सुरक्षा दी जा रही है।
तिब्बत में चांगथंग का अधिकतर भाग ४,९६,००० वर्ग कि॰मी॰ बड़े 'चांगथंग प्राकृतिक आरक्षित क्षेत्र' के अन्तर्गत आरक्षित है। तुलना के लिये इस प्राकृतिक उद्यान का क्षेत्रफल भारत के उत्तर प्रदेश, उत्तराखंड, बिहार और झारखंड राज्यों को मिलाकर बनने वाले भूक्षेत्र से भी बड़ा है।
नम त्सो
नम त्सो (तिब्बती: གནམ་མཚོ་, अंग्रेज़ी: ) या नमत्सो, जिसे मंगोल भाषा में तेन्ग्री नोर (, अर्थ: तेन्ग्री/स्वर्ग की झील) भी कहते हैं, तिब्बत की एक पर्वतीय झील है। यह तिब्बत के ल्हासा विभाग के दमझ़ुंग ज़िले और नगछु विभाग के पलगोन (बैनगोइन) ज़िले की सरहद पर स्थित है। इसका पानी खारा है। लगभग १५,००० फ़ुट पर स्थित यह झील दुनिया की सबसे ऊँची खारी झील है और चिंगहई झील के बाद तिब्बत के पठार की दूसरी सबसे बड़ी झील है।
चिंगहई झील के बाद नमत्सो तिब्बत के पठार की दूसरी सबसे बड़ी झील है। १९५० में तिब्बत पर क़ब्ज़ा करने के बाद चीन की सरकार ने प्रशासनिक रूप से उसका विभाजन कर दिया इसलिए अब चिंगहई झील औपचारिक रूप से तिब्बत स्वशासित प्रदेश में नहीं बल्कि चिंगहई प्रान्त में आती है। इस कारणवश नमत्सो तिब्बत स्वशासित प्रदेश की सबसे बड़ी झील भी कहलाती है।
नमत्सो में पाँच द्वीप हैं लेकिन इनपर कोई नहीं रहता। इनके अलावा कुछ पत्थर की चट्टानें भी सतह से ऊपर दिखती हैं। सर्दियों में झील की सतह पर बर्फ़ की मोटी तह जम जाती है जिसपर चलकर द्वीपों तक जाना सम्भव हो जाता है। अक्सर तिब्बती बौद्ध तीर्थयात्री अपना खाना साथ ले जाकर इन द्वीपों पर जाकर ध्यान लगाते हैं। पुराने ज़माने में कुछ भिक्षु पूरी गरमी-भर बर्फ़ पिघलने के बाद कई महीने द्वीपों पर ही कठिन परिस्थितियों में रहते थे लेकिन अब चीनी सरकार ने यह प्रथा वर्जित कर दी है।
नमत्सो का सबसे बड़ा द्वीप झील के पश्चिमोत्तरी कोने में है और २,१०० मीटर लम्बा और ८०० मीटर चौड़ा है। झील की सतह की तुलना में द्वीप के बीच में १०० मीटर (३३० फ़ुट) की उँचाई है। यह द्वीप झील के छोर से लगभग ३.१ किमी दूर है। झील का सबसे दूर-दराज़ टापू झील के किनारे से लगभग ५.१ किमी दूर है। द्वीपों पर गर्मियों में भिन्न घासें उगी होती हैं और कुछ पक्षी वहाँ जाकर ठहरते हैं।
न्येनचेन थंगल्हा पर्वतमाला के क्षेत्र में मौसम अचानक बदल जाता है। इसलिये झील के इलाक़े में कभी-कभी यकायक बर्फ़बारी होनी शुरु हो जाती है।
झांझ
झांझ () एक वाद्य यन्त्र है। गोलाकार समतल या उत्तलाकार धातु की तश्तरी जैसा ताल वाद्य, जिसे ढोल बजाने की लकड़ी से या इसके जोड़े को एक-दूसरे से रगड़ते हुए टकराकर बजाया जाता है। तांबे, कलई (टीन) और कभी-कभी जस्ते के मिश्रण से बने दो चक्राकार चपटे टुकड़ों के मध्य भाग में छेद होता है। मध्य भाग के गड्ढे के छेद में डोरी लगी रहती है। डोरी में लगे कपड़ों के गुटकों को हाथ में पकड़कर परस्पर आघात करके वादन किया जाता है। यह गायन व नृत्य के साथ बजायी जाती है। यह प्रसिद्ध लोकवाद्य हॅ। कुछ क्षेत्रों में इसे करताल भी कहते हैं। हालांकि करताल तत, काँसा अथवा पीतलनिर्मित झाँझ का एक छोटा संस्करण है। झांझ को अँग्रेजी भाषा में Cymbal कहते हैं जो ग्रीक शब्द κύμβαλον (kumbalon) का लैटिन रूप है। इसे लैटिन में cymbalum कहा जाता है।
इसका असीरिया, इज़राइल (1100 ई.पू.), मिस्र और अन्य प्रचीन सभ्यताओं में अक्सर आनुष्ठानिक तौर पर इस्तेमाल किया जाता था। यह मध्य काल में सुदुर पूर्व एवं यूरोप में 13वीं सदी से पहले पहुंचा। अधिकतर एशियाई झांझ चौड़े किनारे वाले उभार या बिना उभार के क्षैतिज तरीक़े से आड़े पकड़कर तेजी से टकराए जाते हैं या छोटे किनारे वाले (या किनारा रहित), खड़े तरीक़े से पकड़कर धीमे बजाए जाते हैं। पश्चिमी वाद्य वृंदीय झांझ, तुर्की सैनिक बैंड से लिया गया है, जो 18वीं सदी के यूरोप में प्रचलित था। झांझों के इस्तेमाल की शुरुआत जोज़ेफ़ हैडन (विशेष रूप से उनकी मिलिट्री सिंफनी, 1794), डब्ल्यू. ए. मोत्ज़ार्ट और लुडविग वॉन वीटोवान की रचनाओं में हुई। रूमानी संगीत, जैसे रिचर्ड वैग्नर की टेनहॉसर में इनका इस्तेमाल नाटकीय चरम के रेखांकन के लिए किया जाता है, पारंपरिक रूप से सर्वोत्तम झांझ तुर्की से आते हैं। अनिश्चित सुरमान वाले आधुनिक झांझ क़रीब 36-46 सेमी व्यास वाले केंद्र में उभरे (जहां पकड़ने के लिए फीता बंधा होता है) और किनारे की ओर थोड़े से तिरछे मुड़े हुए होते हैं, ताकि किनारे ही आपस में टकराएं। इनकी विस्तार-क्षमता कमाल की है। हालांकि इन्हें आमतौर पर टकराया या रगड़ा जाता है, लेकिन इनका संचालन पैडल द्वारा भी किया जा सकता है या इन्हें ब्रश अथवा कठोर या मुलायम सिरे वाले चोब के प्रहार से बजाया जा सकता है। जैज़ और नृत्य बैंड में अन्य तकनीकें भी प्रयुक्त होती हैं। प्राचीन झांझ (उदाहरणस्वरूप, क्लॉड डिबसी द्वारा प्रयुक्त) छोटे करताल जैसे उंगलियों में पहनकर बजाए जाने वाले झांझ है, जिनका एक निश्चित सुरमान वाला उच्च स्वर होता है; इनका इस्तेमाल मूल रूप से नृत्य वाद्य के रूप में प्राचीन काल से मध्य-पूर्व में हो रहा है।
२००२ यूईएफए चैंपियंस लीग फाइनल
२००२ यूईएफए चैंपियंस लीग फाइनल 2001-02 UEFA चैंपियंस लीग, यूरोप के प्राथमिक क्लब फुटबॉल प्रतियोगिता का फाइनल मैच था. शो पीस घटना चैंपियंस लीग के विजेता का फैसला करने के लिए, बुधवार, 15 मई 2002 पर, हैमपडेन पार्क, ग्लासगो में, जर्मनी की बायर लेवरकुसेन और स्पेन के रियल मैड्रिड के बीच खेला गया था. रियल मैड्रिड के अपने 12 वें फाइनल में दिखाई दिया जबकि लीवरकुसेन, पहली बार फाइनल में दिखाई दिया.
गणितीय उपपत्ति
गणित में उपपत्ति अथवा गणितीय उपपत्ति () एक गणितीय कथन के लिए निगमनात्मक तर्क है। तर्क में पूर्व से स्थापित शब्द जैसे प्रमेय आदि का उपयोग किया जा सकता है।
पूर्वस्थापित अभिगृहीतों और प्रमेयों से पुष्ट अकाट्य प्रमाणों एवं सुसंगत तथ्यों के आधार पर प्रमेयों या गणितीय कथनों को सत्य सिद्ध करना गणित की उपपत्ति कही जाती है।
जेम्स शॉर्ट
जेम्स शॉर्ट (James Short) (21 जून 1710-15 जून 1768), एक स्कॉटिश गणितज्ञ, प्रकाशविज्ञानशास्री और दूरबीन निर्माता थे।
क्रिश्चियन होरेबोव
क्रिश्चियन पेडर्सन होरेबोव (Christian Pedersen Horrebow) (15 अप्रैल 1718-15 सितंबर 1776) 18 वीं सदी के एक डेनिश खगोलशास्त्री थे। वह पेडर होरेबोव के पुत्र थे।
1766 से लेकर1768 तक के शुक्र ग्रह के मार्ग के अपने अध्ययन में उन्होंने ग्रह के एक तथाकथित चाँद "नेइथ" को अंकित किया था। उन्होंने सौर कलंकों के आवधिकता की भी खोज की थी।
शुक्र के पर्वतों की सूची
यह शुक्र ग्रह के पर्वतों की सूची है। शुक्र ग्रह के पर्वतों के नाम विभिन्न संस्कृतियों की पौराणिक देवियों पर रखे गए है, मैक्सवेल पर्वत एक अपवाद है।
अमित त्रिवेदी
अमित त्रिवेदी बॉलीवुड फ़िल्मों में कार्यरत एक भारतीय वादक, रिकार्ड निर्माता, गायक, संगीतकार, गीतकार। थिएटर, विज्ञापनों, एवं गैर-फ़िल्मी एल्बमों में संगीतकार के रूप में कार्य करने के बाद हिंदी फिल्मों में संगीतकार के रूप में उनकी शुरुआत २००८ में फिल्म 'आमिर' से हुई। वर्ष २००९ में 'देव डी' में संगीत देने के लिए उन्हें अपार ख्याति के साथ ही उन्हें २०१० के 'सर्वश्रेष्ठ संगीतकार' का राष्ट्रीय पुरस्कार भी प्राप्त हुआ।
अमित त्रिवेदी प्रथम और केवल जीवंत (Live) अभिनय मूड इण्डिगो (भारतीय प्रौद्योगिकी संस्थान मुम्बई का वार्षिक सांस्कृतिक कार्यक्रम) में 23 दिसम्बर 2010 को किया। इस कार्यक्रम में टोची रैना, अमिताभ भट्टाचार्य कविता सेठ, निखिल डीसुजा, राजा हसन, अदीति सिंह शर्मा और श्रीराम लायर भी थे।
शब्दप्रमाण
आप्त पुरुष द्वारा किए गए उपदेश को "शब्द" प्रमाण मानते हैं। (आप्तोपदेश: शब्द:; न्यायसूत्र 1.1.7)। आप्त वह पुरुष है जिसने धर्म के और सब पदार्थों के यथार्थ स्वरूप को भली भांति जान लिया है, जो सब जीवों पर दया करता है और सच्ची बात कहने की इच्छा रखता है।
न्यायमत में वेद ईश्वर द्वारा प्रणीत ग्रंथ है और ईश्वर सर्वज्ञ, हितोपदेष्टा तथा जगत् का कल्याण करनेवाला है। वह सत्य का परम आश्रय होने से कभी मिथ्या भाषण नहीं कर सकता और इसलिए ईश्वर सर्वश्रेष्ठ आप्त पुरुष है। ऐसे ईश्वर द्वारा मानवमात्र के मंगल के निमित निर्मित, परम सत्य का प्रतिपादक वेद आप्तप्रमाण या शब्दप्रमाण की सर्वोत्तम कोटि है। गौतम सूत्र (2.1.57) में वेद के प्रामाण्य को तीन दोषों से युक्त होने के कारण भ्रांत होने का पूर्वपक्ष प्रस्तुत किया गया है। वेद में नितांत मिथ्यापूर्ण बातें पाई जाती हैं, कई परस्पर विरुद्ध बातें दृष्टिगोचर होती हैं और कई स्थलों पर अनेक बातें व्यर्थ ही दुहराई गई हैं। गौतम ने इस पूर्वपक्ष का खंडन बड़े विस्तार के साथ अनेक सूत्रों में किया है (1.1.58-61)। वेद के पूर्वोक्त स्थलों के सच्चे अर्थ पर ध्यान देने से वेदवचनों का प्रामाण्य स्वत: उन्मीलित होता है। पुत्रेष्टि यज्ञ की निष्फलता इष्टि के यथार्थ विधान की न्यूनता तथा यागकर्ता की अयोग्यता के ही कारण है। "उदिते जुहोति" तथा "अनुदिते जुहोति" वाक्यों में भी कथमपि विरोध नहीं है। इनका यही तात्पर्य है कि यदि कोई इष्टिकर्ता सूर्योदय से पहले हवन करता है, तो उसे इस नियम का पालन जीवनभर करते रहना चाहिए। समय का नियमन ही इन वाक्यों का तात्पर्य है।
बुद्ध तथा जैन आगम को नैयायिक लोग वेद के समान प्रमाणकोटि में नहीं मानते। वाचस्पति मिश्र का कथन है कि ऋषभदेव तथा बुद्धदेव कारुणिक सदुपदेष्टा भले ही हों, परंतु विश्व के रचयिता ईश्वर के समान न तो उनका ज्ञान ही विस्तृत है और उनकी शक्ति ही अपरिमित है। जयन्त भट्ट का मत इससे भिन्न है। वे इनको भी ईश्वर का अवतार मानते हैं। अतएव इनके वचन तथा उपदेश भी आगमकोटि में आते हैं। अंतर इतना ही है कि वेद का उपदेश समस्त मानवों के कल्याणार्थ है, परंतु बौद्ध और जैन आगम कम मनुष्यों के लाभार्थ हैं। इस प्रकार आप्तप्रमाण के विषय में एकवाक्यता प्रस्तुत की जा सकती है।
अमिताभ भट्टाचार्य
अमिताभ भट्टाचार्य बॉलीवुड फ़िल्मों में कार्यरत एक भारतीय गीतकार और पार्श्व गायक हैं। उनके गीतों को "फ्रिलफ्री" और "स्मार्टली वर्डेड" के रूप में वर्णित किये गए हैं।
स्रोत:
अयुध्या राज्य
अयुध्या या अयुथिया (थाई भाषा: อาณาจักรอยุธยา, RTGS: अणाचक आयुध्या) १३५० ई. से १९६७ ई. तक स्याम की राजधानी था। वह मिनाम चो फिया तथा लोयबरी नदियों के संगम पर एक द्वीप में बैंकाक से ४२ मील की दूरी पर स्थित है। परंतु इस समय यहाँ के अधिकांश मनुष्य इस द्वीप के समीप मिनाम चो फिया नदी के किनारे रेलमार्ग के समीप निवास करते हैं। इस नगर का विध्वंस १५५५ में और फिर १७६७ ई. में बर्मी सेनाओं द्वारा हुआ था। १७६७ ई. के आक्रमण में बहुमूल्य ऐतिहासिक लेख, निवासस्थान और राजभवन नष्ट हो गए। राजभवन के अवशेषों को वर्तमान राजधानी बैंकाक के भवनों के निर्माण में लगाया गया।
आयूथिया विश्व के एक महत्वपूर्ण चावल निर्यातक क्षेत्र के मध्य में स्थित है। यहाँ ५० इंच वार्षिक वर्षा होती है, जो चावल की उपज के लिए पूर्णत: अनुकूल है। आयूथिया का 'चंगवत' (प्रांत) स्याम के कुल ७० चंगवतों में चावल के उत्पादन में प्रथम है। यहाँ का मत्स्य उद्योग भी महत्वपूर्ण है। यहाँ स्थित सैकड़ों नहरें यातायात के मुख्य साधन हैं। बहुत से नौकाओं पर वास करते हैं। शीघ्रगामिनी मोटर नौकाएं मिनाम नदी द्वारा इस नगर का संबंध बेंकाक और अन्य नगरों से स्थापित करती हैं। आयूथिया चावल और सागौन (टीक) की लकड़ी का व्यापारिक केंद्र है।
द्वि-विम समष्टि
द्वि-विम समष्टि भौतिक ब्रह्माण्ड के समतलीय प्रक्षेप का ज्यामीतिय प्रतिमान है जिसमें हम रहते हैं। दो विमाओं को सामान्यतः लम्बाई और चौड़ाई कहते हैं। दोनों दिशाएँ एक ही समतल में स्थित होती हैं।
भौतिक विज्ञान और गणित में "n"-विमिय समष्टि में किसी बिन्दु की स्थिति को व्यक्त करने के लिए एक "n" वास्तविक संख्याओं के अनुक्रम प्रयुक्त किया जाता है। जहाँ "n" = 2, होने पर प्राप्त स्थिति को द्वि-विम समष्टि अथवा २डी कहा जाता है और इसे यूक्लिडिय समष्टि दृष्टिकोण भी कहा जा सकता है।
भौतिक विज्ञान में द्वि-विम समष्टि अंतरिक्ष के समतलीय निरूपण को कहा जाता है जिसमे हम निवास करते हैं और इसे द्विविम समष्टि कहा जाता है।
दो विमाओं में, अनन्त रूप से समबहुभुज परिभाषित किये जा सकते हैं। जिनमें से कुछ प्रारम्भिक निम्न प्रकार हैं:
श्लाफली प्रतीक {p} सम "p"-भुज को निरूपित करता है।
सम -हेनागन (regular henagon) {1} और समद्विकोण {2} को अपभ्रष्ट समबहुभुज माना जाता है। ये यूक्लिडिय समष्टि में अपभ्रष्टता-रहित अस्तित्व रखते हैं जैसे एक 2-गोलाक अथवा 2-स्थूलक।
इस तरह के अनन्त द्वि-विम समबहुभुज देखे जा सकते हैं जो उत्तल आकृति नहीं रखते, जिसका श्लाफली प्रतीक परिमेय संख्याओं {n/m} से निर्मित होता है। इन्हें बहुभज सितारा कहा जाता है उत्तल समबहुभुज के समान शीर्ष-अभिविन्यास द्वारा निरूपित किये जाते हैं।
व्यापक रूप में, किसी प्राकृतिक संख्या n के लिए, सभी "m" के लिए, श्लाफली प्रतीक {"n"/"m"} के साथ n-बिन्दु उत्तलता रहित समबहुभुज सितारा इस प्रकार हैं कि "m" असहभाज्य हैं।
द्वि-विम में अधिगोलक एक वृत्त को कहते हैं, कभी-कभी इसे 1-गोलक ("S") भी कहा जाता है क्योंकि यह एक-विमिय बहुमुख है। यूक्लिडिय समतल में इसकी लम्बाई  2π"r" और इसके अंतःक्षेत्र का क्षेत्रफल है जहाँ formula_2 त्रिज्या है।
सर्व-प्रचलित निर्देशांक पद्धति कार्तीय निर्देशांक पद्धति, ध्रुवीय निर्देशांक पद्धति और भूगोलीय निर्देशांक प्रणाली हैं।
आरमेइक लिपि
आरमेइक लिपि (Aramaic Script) संसार की प्रसिद्ध एवं महत्वपूर्ण लिपि है। इसका विकास प्राचीन सामी लिपि की उत्तरी शाखा से हुआ है, जिस शाखा से फोनिशियन लिपि का भी विकास हुआ था। आरमेइक लिपि का प्रयोग सीरिया, फिलस्तीन, मिस्र, अरबिस्तान आदि स्थानों पर होता था। आरमेइक भाषा इसी आरमेइक लिपि में लिखी जाती थी।
आरमेइक के प्राचीनतम अभिलेख ज़र्जीन एवं ज़ेनज़ीरली में प्राप्त कलमू अथवा मिलामूवा के अभिलेख हैं जो ई.पू. नवीं-आठवीं शताब्दी के हैं। आरमेइक लिपि के विकास की विभिन्न अवस्थाओं का पता बाररेकब (ई.पू. आठवीं शताब्दी), तेइमा (ई.पू. पांचवीं-चौथी शताब्दी), मिस्र अथवा ईजिप्ट (ई.पू. पांचवीं-तीसरी शताब्दी), एवं पाप्यरी (ई.पू. पांचवीं शताब्दी) के अभिलेखों से मिलता है।
ई.पू. तीसरी शताब्दी तक आरमेइक लिपि का निरंतर प्रयोग होता रहा। इसके पश्चात् यह लिपि विभिन्न शाखाओं में विभाजित हो गई। कालांतर में इस लिपि से अनेक लिपियों का विकास हुआ जिनमें से मुख्य हैं : बाद की हिब्रू लिपि, पतलवी, पालमेरेन, सीरिअक, अरबी, आर्मेनियन आदि।
त्रिविम समष्टि
त्रिविम समष्टि अथवा त्रिविम आकाश भौतिक ब्रह्माण्ड (समय रहित) जिसमें हम रहते हैं का तीन प्राचलों वाला ज्यामितिय प्रतिमान है। इन तीन विमाओं को लम्बाई, चौड़ाई, ऊँचाई, गहराई और विस्तार द्वारा निरूपित किया जाता है। तीन दिशाएँ इस प्रकात चुनी जाती हैं कि वो सभी एक ही समतल में नहीं पायी जा सकती।
भौतिक विज्ञान और गणित में "n"-विमिय समष्टि में किसी बिन्दु की स्थिति को व्यक्त करने के लिए एक "n" वास्तविक संख्याओं के अनुक्रम प्रयुक्त किया जाता है। जहाँ "n" = 3, होने पर प्राप्त स्थिति को त्रिविम समष्टि अथवा ३डी कहा जाता है और इसे यूक्लिडिय समष्टि दृष्टिकोण भी कहा जा सकता है। इसे सामान्यतः formula_1 द्वारा निरूपित किया जाता है।
समबाहु त्रिभुज
समबाहु त्रिभुज समबाहु त्रिभुज (Equilateral Triangle) ज्यामिति की एक आकृति है जिसकी कोई तीनो भुजाएं व तीनो कोण समान हों।माना कि समबाहु त्रिभुज की भुजा की लम्बाई "a" है, बौधायन प्रमेय का उपयोग करने पर हमे निम्न मान प्राप्त होते हैं: समबाहु त्रिभुज में लम्ब, कोण समद्विभाजक, भुज समद्विभाजक और माध्यिकाएं सभी सन्निपतित होते हैं।
त्रिभुज "ABC" जिसकी भुजाएं क्रमश "a", "b", "c", हैं अर्द्धपरिमाप "s" है, क्षेत्रफल "T", अंतर्वृत्त और परिवृत्त की त्रिज्याएँ क्रमशः "r", "r", "r" (क्रमशः "a", "b", "c" के स्पर्शिय) हैं, तथा जहाँ "R" व "r" क्रमशः परिवृत्त और अंतर्वृत्त की त्रिज्याएँ हैं समबाहु होगा यदि और केवल यदि निम्न आठ कथनों में से कम से कम एक सत्य है। ये सभी समबाहु त्रिभुज के गुणधर्म भी हैं। त्रिभुज में तीन प्रकार की प्रतिच्छेदी रेखायें होती हैं जो समबाहु त्रिभुज में समान होती हैं।
समबाहु त्रिभुज का प्रत्येक त्रिभुज केन्द्र इसके केन्द्रक के साथ सन्निपतित होता हैं और कुछ त्रिभुज केन्द्रों के सन्निपतित होना इसकी उपपत्ति के लिए पर्याप्त है कि त्रिभुज समबाहु है। विशेष रूप से यदि परिवृत्त केन्द्र, अंतर्वृत्त केन्द्र, केन्द्रक, लम्ब केन्द्र आदि में से कोई दो सन्निपतित होते हैं तो वह त्रिभुज समबाहु त्रिभुज है।
किसी भी त्रिभुज के लिए, तीनों माध्यिकाओं के विभाजन से छः छोटे त्रिभुज बनते हैं।एक समबाहु त्रिभुज की रचना निर्मेय के साथ आसानी से की जा सकती है। इसके लिए एक सीधी रखा खींचो और परकार का एक छोर रेखा के अन्त में रखो, अब प्रकार के दूसरे छोर को रेखा के दूसरे बिन्दु अन्त तक बढ़ाओ और एक चाप के रूप में परकार को घुमाओ। समान प्रक्रिया दूसरे बिन्दु पर भी दोहराओ। अन्ततः इस रेखा के दोनों अन्त बिन्दुओं को चापों के काट बिन्दु से सीधे जोडो।
वैकल्पिक विधि:
एक वृत्त का निर्माण करो जिसकी त्रिज्या "r" है, इस वृत्त के किसी भी बिन्दु पर परकार की सुई रखो और समान त्रिज्या का दूसरा वृत्त बनाओ। दोनो वृत्त दो बिन्दुओं पर एक दूसरे को काटते हैं। इन दोनों बिन्दुओं में से किसी एक को दोनो वृत्तों के केन्द्रों से मिलाने तथा दोनों वृत्तों के केन्द्रों को आपस में मिलाने पर समबाहु त्रिभुज प्राप्त होता है।
इसकी उपपत्ति की यह त्रिभुज समबाहु होगा यूक्लिडिय अवयव की पुस्तक के प्रथम भाग में मिल सकता है। मानव निर्मित कार्यों में कई स्थानों पर समबाहु त्रिभुज के समान रचना की जाती है:
ऊष्मा पम्प
ऊष्मा पम्प या 'हीट पम्प' ऐसी युक्ति है जो किसी ऊष्मास्रोत से लेकर ऊष्मानिमज्जक (हीटसिंक) को ताप प्रवणता (temperature gradient) के उल्टी दिशा में ऊष्मा स्थानान्तरित करती है। अर्थात् ऊष्मापम्प सहज ऊष्मा-प्रवाह के विपरीत दिशा में ऊष्मा प्रवाहित कराते हैं। कम्प्रेसर से चलने वाले वातानुकूलन और फ्रीजर ऊष्मा-पम्प के आम उदाहरण हैं। किन्तु विशेष रूप से घरों/कक्षों की हवा को गर्म/ठण्डा करने में प्रयुक्त युक्तियों को ही 'ऊष्मा पम्प' कहा जाता है।
तिकोना जंक्शन
रेल शब्दावली में तिकोना जंक्शन, रेल पटरियों की एक तिकोना आकार की व्यवस्था है जिसके प्रत्येक कोने पर एक पंख या स्विच होता है। रेलमार्ग की मुख्य लाइन पर स्थित रेल जंक्शन जहां दो रेल लाइनें मिलती हैं वहां पर इसे गाड़ियों द्वारा पटरी बदलने के लिए यानि एक पटरी से दूसरी पटरी पर जाने के लिए इस्तेमाल किया जा सकता है।
तिकोने जंक्शन को रेलवे उपकरण को मोड़ने के लिए भी इस्तेमाल किया जा सकता है। तिकोने जंक्शन का प्रयोग करके किसी इंजन या रेलवे वाहन को उसी दिशा में मोड़ा जा सकता है जिस दिशा से वो आया था। जहाँ पर तिकोने जंक्शन को मुख्य रूप से दिशा परिवर्तन के लिए बनाया जाता है वहां जंक्शन बनाने में प्रयुक्त एक या एक से अधिक पटरियां आम तौर पर एक स्टब साइडिंग होती है।
विंशतभुज
ज्यामिति में विंशतभुज () बीस भुजाओं वाला बहुभुज है। किसी भी विंशतभुज के आंतरिक कोणों का योग 3240 डिग्री होता है।
किसी सम विंशतभुज का प्रत्येक कोण 162° होता है, अर्थात प्रत्येक बाह्य कोण का मान 18° है।
सम विंशतभुज का निर्माण सम-दशभुज के भुजा-द्विभाजन द्वारा किया जा सकता है।
एक समविंशतभुज का क्षेत्रफल निम्न होता है: (जहाँ "t" = भुज लम्बाई है।)
चूँकि यह एक वृत्त से बहुत निकट होता है लेकिन वृत्त नहीं होता अतः समविंशतभुज का उपयोग कुछ विशेष खेलों में किया जाता है।
विलियम शेक्सपीयर की अभिनय कम्पनी के बाहरी नाट्य के बाहरी द्वार पर स्थित ग्लोब में भी १९८९ में विंशतभुज का उपयोग किया गया। एक सम-विंशतभुज का निर्माण।
आरती छाबड़िया
आरती छाबड़िया (जन्म 21 नवम्बर 1982) एक भारतीय अभिनेत्री और पूर्व मॉडल हैं जो हिन्दी, तेलुगू और कन्नड़ फ़िल्मों में अभिनय करती हैं।
छाबड़िया का जन्म मुम्बई में हुआ जो एक हिन्दू परिवार से सम्बद्ध रखती हैं।
उन्होंने २०११ में खतरों के खिलाड़ी के चौथे संस्करण में "फियर फैक्टर -खतरों के खिलाड़ी" जीता।
यश टोंक
यश सोनीपत, हरियाणा से एक भारतीय अभिनेता हैं। वो हिसार, हरियाणा के एक मध्यमवर्गीय परिवार से हैं।
उदिता गोस्वामी
उदिता गोस्वामी (जन्म 9 फ़रवरी 1984) बॉलीवुड फ़िल्मों में अभिनय करने वाली भारतीय अभिनेत्री हैं।
गोस्वामी का जन्म देहरादून, उत्तराखण्ड में हुआ, उनके पिता बनारस (अब वाराणसी), उत्तर प्रदेश से हैं और उनकी माँ शिलांग, मेघालय से हैं।  उन्होंने अपना बचपन काठमांडू, नेपाल में बिताया। उसने अहमद खान के संगीत "क्या खूब लगती हो" के रिमिक्स विडियो संगीत में उपेन पटेल के साथ काम किया।
वो मोहित सूरी के साथ ९ वर्षों तक सम्बन्धों में रही। 29 जनवरी 2013 को उन्होंने विवाह कर लिया।
सुचित्रा कृष्णमूर्ति
सुचित्रा कृष्णमूर्ति एक भारतीय अभिनेत्री, लेखिका, चित्रकार और गायक हैं।
उन्होंने शेखर कपूर से विवाह किया। उनके एक पुत्री है जिसका नाम कावेरी है। फरवरी 2007 में उनका तलाक हो गया।
कुरुष देबू
कुरुष देबू एक भारतीय बॉलीवुड अभिनेता हैं। उन्होंने सर्वप्रथम शाहरुख खान के चरित्र दोस्त का अभिनय कभी हाँ कभी ना में अभिनय करते नजर आये। उन्होंने मुन्ना भाई एम बी बी एस में डॉ॰ रुस्तम पारवी का प्रसिद्ध अभिनय किया।
आमना शरिफ्फ़
आमना शरीफ हिन्दी टीवी शो और बॉलीवुड में एक भारतीय अभिनेत्री हैं।
आमना शरीफ का जन्म 16 जुलाई 1982 को पारसी भारतीय पिता और बहरैनी माता के घर हुआ।
लगभग एक साल तक डेटिंग के बाद आमना शरीफ ने 27 दिसंबर 2013 को अपने प्रेमी, फिल्म वितरक-निर्माता-निर्माता अमित कपूर से शादी की।
जब आमना शरीफ कॉलेज के अपने दूसरे वर्ष में थे, तो उन्होंने क्लोज-अप टूथपेस्ट, बीटल मोबाइल फोन, इमामी कॉस्मेटिक क्रीम, क्लीयरसिल स्किन क्रीम, सेट गीले, नेस्काफे और कई अन्य ब्रांडों के लिए मॉडलिंग ऑफ़र प्राप्त करना शुरू किया। अब तक, उसने पचास से अधिक विज्ञापन किए हैं। वह कुमार सानू के "दिल का आलम मुख्य काय बेटुन तुजे" में 1 9 8 9 में संगीत एल्बम आशिकी गीत वीडियो, म्यूजिक वीडियो के साथ-साथ फल्गुनी पाठक की "ये किसान जादु किआ" वीडियो में भी दिखाई दीं। 2002, अभिजीत की "चल्नी लगिन है हवन," दलेर मेंहदी की "एह ले 100 रुपिया" और शैल की "नचाना कमल"।
आमना शरीफ ने दैनिक कहीन टू होगा में अभिनय की शुरुआत की जहां उन्होंने नायक खेला। शो एक बड़ी सफलता थी और स्टार प्लस इतिहास में सबसे सफल कार्यक्रमों में से एक है, जो स्टार प्लस के शीर्ष 10 शो में # 5 रैंकिंग में है। शो की सफलता के लिए अधिकांश श्रेय आमना शरीफ और उनके सह-कलाकार राजीव खंडेलवाल के बीच तेजस्वी रसायन शास्त्र में जाता है। वह छह साल बाद टीवी पर अभिनय करने के लिए लौट आईं, एसईटी इंडिया के सीरियल "हांगे जुडा ना हम" में मुख्य भूमिका निभाई स्टार रक्षेश वशिष्ठ। यह शो कम टीआरपी के कारण 20 मार्च 2013 को समाप्त हुआ।
आमना शरीफ ने 2009 की बॉलीवुड फिल्म आलू चाट में आफ़ताब शिवदासानी के खिलाफ अपनी फिल्म की शुरुआत की। वह उसी वर्ष एक और फिल्म में दिखाई दी, उसी वर्ष शिवदासानी के साथ, जिसे आओ विश करीन कहा जाता था। उनकी नवीनतम फिल्म मोहित सूरी द्वारा निर्देशित एक विलेन है।
वह सलमान खान, "स्वीट ड्रीम्स", "कंगन फैशन आभूषण", "जेम एंड ज्वेलरी क्रिएशन", "ड्रेसलाइन" और "भरतप्लाज़ा" के साथ "व्हील डिटर्जेंट" का ब्रांड एंबेसडर है।
अधिकल्पित एकक
अधिकल्पित एकक (इमैजिनरी यूनिट), जिसे i द्वारा निरूपित किया जाता है, एक गणितीय अवधारणा है जो वास्तविक संख्या निकाय "ℝ" को सम्मिश्र संख्या निकाय "ℂ" तक विस्तारित करने के लिए इकाई के नकारात्मक मान के वर्ग मूल से परिभाषित किया जाता है।
काल्पनिक संख्या i इस प्रकार परिभाषित किया जाता है: यहाँ i और −i दोनों ही −1 के वर्गमूल हैं।
खेतड़ी
खेतड़ी (Khetri) या खेतड़ी नगर (Khetri Nagar) भारत के राजस्थान राज्य के झुंझुनू ज़िले में स्थित एक नगर है।
खेतड़ी नगर शेखावाटी क्षेत्र में है। वास्तव में खेतड़ी दो कस्बे हैं एक वह जिसे "खेतड़ी कस्बे" के रूप में जाना जाता है और जिसे राजा खेत सिंहजी निर्वान ने बसाया था। अन्य "खेतड़ी नगर" का कस्बा, जो खेतड़ी से लगभग 10 किमी दूर है। इसे 'ताँबा परियोजना' के रूप में जाना जाता है। खेतड़ी नगर का निर्माण भारत सरकार के एक सार्वजनिक उपक्रम हिन्दुस्तान कॉपर लिमिटेड ने किया। यह नगर चारों तरफ से पर्वत द्वारा घिरा बहुत ही मनोरम है। यहाँ एक किला भी है। समीप में ही ताँबे की खदानें हैं जिनका मुगल काल में बड़ा महत्व था। बीच में यह खान एकदम बंद पड़ी थी। अब पुन: भारतीय ताँबा निगम की ओर से खान चालू की गई हैं और ताँबा प्राप्त किया जा रहा है।
खेतड़ी नगर की प्रसिद्धि इसकी प्रसिद्ध तांबे की खान के लिए है। इसकी एक और प्रसिद्ध कहानी विवेकानन्द को अमेरिका भेजने से सम्बंधित है तत्कालिन राजा ने इसका पूर्ण बंदोबस्त किया था।
शिगात्से विभाग
शिगात्से विभाग (तिब्बती: གཞིས་ཀ་རྩེ་ས་ཁུལ་, अंग्रेज़ी: ) तिब्बत का एक प्रशासनिक विभाग है जो वर्तमान में जनवादी गणतंत्र चीन द्वारा नियंत्रित तिब्बत स्वशासित प्रदेश का हिस्सा है। यह क्षेत्र तिब्बत के दक्षिण में स्थित है और इसकी दक्षिणी सरहदें नेपाल, भारत के सिक्किम राज्य व भूटान से लगती हैं। इसका अधिकांश इलाक़ा पुराने तिब्बत के त्संग प्रान्त के बराबर है। शिगात्से विभाग की राजधानी भी शिगात्से नाम का शहर ही है।
प्रशासनिक रूप से शिगात्से विभाग १८ ज़िलों में बंटा हुआ है।
निखिल पॉल जॉर्ज
निखिल पॉल जॉर्ज लन्दन में भारतीय मूल आधारित एक गायक, गिटार वादक, बासवादक, रिकार्ड निर्माता, प्रबंधक और संगीतकार हैं। वो बॉलीवुड फ़िल्म बर्फ़ी! (2012) में अपने गायन कार्य के लिए जाने जाते हैं। उन्होंने फ़िल्म संगीतकार प्रीतम के लिए फ़िल्म में "आशियाँ" और "मैं क्या करूँ" नामक दो गाने गाये हैं।
सईद क़ादरी
सईद क़ादरी एक प्रसिद्ध कवि और बॉलीवुड संगीतकार हैं। उनका जन्म जोधपुर, राजस्थान में हुआ। उन्होंने फ़िल्म "मर्डर" (2004) के लिए सर्वश्रेष्ठ संगीतकार का छठा आईफा अवार्ड्स जीता।
१४वें आईफा अवार्ड्स
४ से ६ जुलाई २०१३ के मध्य मकाऊ में आईफा अवार्ड्स का आयोजन किया गया। रणबीर कपूर-प्रियंका चोपड़ा अभिनीत फिल्म ‘बर्फी!’ ने 14 वें वार्षिक आईफा अवार्ड्स में तकनीकी खंड में नौ पुरस्कार हासिल किए। अनुराग बसु निर्देशित इस फिल्म ने सर्वश्रेष्ठ सिनेमेटोग्राफी, सर्वश्रेष्ठ स्क्रीनप्ले, सर्वश्रेष्ठ प्रोडक्शन डिजाइन, सर्वश्रेष्ठ साउंड डिजाइन, सर्वश्रेष्ठ सांग रिकार्डिंग, सर्वश्रेष्ठ साउंड मिक्सिंग, सर्वश्रेष्ठ बैकग्राउंड स्कोर, सर्वश्रेष्ठ कॉस्ट्यूम डिजाइनिंग और सर्वश्रेष्ठ मेकअप के लिए पुरस्कार हासिल किया। फिल्मकार अनुराग कश्यप की ‘गैंग्स ऑफ वासेपुर’ सर्वश्रेष्ठ एक्शन और सर्वश्रेष्ठ डायलाग के दो पुरस्कार हासिल करने के साथ दूसरे स्थान पर रही।
विद्युतग्राही (रेल)
विद्युतग्राही या पेंटोग्राफ (अंग्रेजी: Pantograph), किसी रेलगाड़ी या ट्राम की छत पर स्थापित एक उपस्कर है, जिसका कार्य ऊपरी पारेषण लाइन से संपर्क के द्वारा बिजली ग्रहण करना है। आम तौर पर एक ही तार का प्रयोग किया जाता है जबकि लौटती विद्युतधारा रेलपथ (पटरी) के माध्यम से बहती है। इसमें 2000 से 3000 ऐम्पियर तक की धारा प्रवाहित की जा सकती है।
भारतीय रेल द्विभुज विद्युतग्राही का उपयोग करती है।
आकाश खुराना
आकाश खुराना एक भारतीय बॉलीवुड अभिनेता, लेखक, मीडिया व्यक्तित्व हैं।
आकाश टाटा सामाजिक विज्ञान संस्थान से डॉक्टरेट हैं और यहाँ पढ़ाना ही उचित समझा। उन्होंने मुम्बई में निंबस कम्युनिकेशंस के मुख्य रचनात्मक अधिकारी के रूप में काम किया।
वो नाटकों के साथ-साथ टेलीविजन और फ़िल्मों में भी अभिनय करते हैं।
आकाश ने बाज़ीगर की पटकथा के लिए फ़िल्मफेयर पुरस्कार भी जीता जिसके वो सह-लेखक हैं।
शिगात्से
शिगात्से (, तिब्बती: གཞིས་ཀ་རྩེ་) तिब्बत का एक शहर है। ल्हासा के बाद यह चीन द्वारा नियंत्रित तिब्बत स्वशासित प्रदेश नामक प्रशासनिक इकाई का दूसरा सबसे बड़ा नगर भी है और उस प्रदेश के शिगात्से विभाग की राजधानी है। ३,८३६ मीटर (१२,५८५ फ़ुट) की ऊँचाई पर स्थित यह शहर भारत में ब्रह्मपुत्र नदी कहलाने वाली यरलुंग त्संगपो नदी और न्यांग नदी के संगम-स्थल के पास बसा हुआ है। शिगात्से तिब्बत के ऐतिहासिक उए-त्संग नामक प्रान्त की राजधानी भी हुआ करता था।
ल्हात्से
ल्हात्से (, तिब्बती: ལྷ་རྩེ་), जो चुत्सर () भी बुलाया जाता है, तिब्बत का एक शहर है। प्रशासनिक रूप से यह चीन द्वारा नियंत्रित तिब्बत स्वशासित प्रदेश नामक प्रशासनिक प्रान्त मे स्थित है। ४,०५० मीटर (१३,२८७ फ़ुट) की ऊँचाई पर स्थित यह शहर भारत में ब्रह्मपुत्र नदी कहलाने वाली यरलुंग त्संगपो नदी की घाटी में बसा हुआ है। यह विभाग की राजधानी शिगात्से से १५१ किमी दक्षिण-पश्चिम में उस शहर जाने वाले एक पहाड़ी दर्रे से पश्चिम में स्थित है। आधुनिक ल्हात्से बस्ती से १० किमी उत्तर में पुराने ल्हात्से गाँव का स्थल है जहाँ एक प्राचीन गेलुगपा बौद्ध-मठ है और पास ही एक १५० मीटर (४९२ फ़ुट) ऊँची चट्टान पर यरलुंग त्संगपो महान घाटी के मुख पर खड़े एक पुराने क़िले (तिब्बती भाषा में 'द्ज़ोन्ग') के खंडहर हैं।
ल्हात्से से पश्चिम में माऊंट ऍवरेस्ट और कैलाश पर्वत जाने वाले मार्ग बंट जाते हैं, जिस वजह से बहुत से पर्यटक इस बस्ती से होकर गुज़रते हैं। १९६२ के भारत-चीन युद्ध का कारण जो जम्मू व कश्मीर के चीन-अधिकृत इलाक़े अक्साई चिन से गुज़रने वाला शिंजियांग-तिब्बत राजमार्ग है वह भी ल्हात्से से ही शुरु होकर २,७४३ किलोमीटर दूर शिंजियांग प्रान्त के कारगिलिक शहर में ख़त्म होता है।
तिब्बती साम्राज्य
तिब्बती साम्राज्य (तिब्बती: བོད་, बोड) ७वीं से ९वीं सदी ईसवी तक चलने वाला एक साम्राज था। तिब्बत-नरेश द्वारा शासित यह साम्राज्य तिब्बत के पठार से कहीं अधिक विस्तृत क्षेत्रों पर फैला हुआ था। अपने चरम पर पश्चिम में आधुनिक अफ़ग़ानिस्तान, उज़बेकिस्तान, कश्मीर और हिमाचल प्रदेश से लेकर बंगाल और युन्नान प्रान्त के कई भाग इसके अधीन थे। इस साम्राज्य की नीव ६१८ ईसवी में सोंगत्सेन गम्पो ने रखी थी और साम्राज्य ने तेज़ी से झ़ंगझ़ुंग, तुयुहुन राज्य और कई अन्य राज्यों को विजय कर लिया। लंगदरमा को इसका अंतिम सम्राट माना जाता है क्योंकि ८४१ ईसवी में उनकी हत्या होने के बाद साम्राज्य गृह युद्धों की चपेट में आकर खंडीत हो गया हालांकि तिब्बती राजाओं का सिलसिला इसके बाद भी जारी रहा।
बोन धर्म
बोन धर्म या बॉन धर्म (བོན་, ) तिब्बत की प्राचीन और पारम्परिक धार्मिक प्रथा है। आधुनिक युग में इसमें बौद्ध धर्म और बौद्ध धर्म से पहले की तिब्बती संस्कृति में प्रचलित धार्मिक आस्थाएँ शामिल हैं। बहुत से ऐसी बौद्ध-पूर्व आस्थाएँ तिब्बती बौद्ध धर्म में भी सम्मिलित की जा चुकी हैं। कुछ इतिहासकारों के अनुसार बोन धर्म के तत्व सिर्फ़ तिब्बत तक ही सीमित नहीं थे बल्कि उनका ऐतिहासिक प्रभाव तिब्बत से दूर कई मध्य एशिया के क्षेत्रों तक भी मिलता था। इतिहासकार बोन धर्म को तिब्बती साम्राज्य से पहले आने वाले झ़ंगझ़ुंग राज्य से भी सम्बन्धित समझते है।
कई विद्वानों ने यह टिप्पणी की है कि बोन धर्म और हिन्दू धर्म के भगवान शिव में बहुत-सी तीर्थ व अन्य सामान्ताएँ हैं। मसलन मानसरोवर और कैलाश पर्वत दोनों ही धर्मों में पवित्र माने जाते थे और हिन्दूओं के लिये शिवजी के कारण विषेश महत्व रखते हैं। इसी तरह बहुत-सी तिब्बत में उत्पन्न होने वाली नदियाँ भी हिन्दूओं और बोन धर्मियों के लिये धार्मिक आस्था की बिन्दु हैं। कुछ विद्वानों का सोचना है कि यह सम्भवत: प्राचीन बोन धर्म का हिन्दू धर्म पर प्रभाव हो सकता है। अन्य कहते हैं कि शायद कश्मीर से शिव-उपासकों के तिब्बत जाने से बोन धर्म में हिन्दू-तत्व सम्मिलित हो गए। कई आर्य-हिन्दू दिव्य हस्तियाँ, मसलन यमराज, भी बोन-उपासकों द्वारा तिब्बत में बौद्ध प्रभाव से पहले से ही मान्य थी और तिब्बत में उनकी बोन प्रतिमाएँ प्राचीनकाल से ही बनती आई हैं।
बर्फी! द्वारा प्राप्त पुरस्कारों की सूची
बर्फी! 2012 की अनुराग बसु द्वारा लिखित और निर्देशित भारतीय प्रेमकहानी हास्य-नाटक फ़िल्म है। फ़िल्म ने 14 सितम्बर 2012 को अपने उद्घाटन दिवश पर के लगभग धन अर्जित किया। बर्फी! के प्रदर्शन के बाद वाले सप्ताह में इसने से अधिक कमाई की। "बर्फी" ने टिकट खिड़की पर अपनी पूर्ण कमाई से भी अधिक की। फ़िल्म समालोचकों के अनुसार, पूर्ण समीक्षा जालस्थल रोटन टोमेटोज के अनुसार फ़िल्म ने 83 प्रतिशत लोगों द्वारा पसंद की गई।
"बर्फी!" ने विभिन्न श्रेणियों में बहुत नामांकन और पुरस्कार जीते। फ़िल्म ओकिनावा अंतर्राष्ट्रीय फिल्म महोत्सव में ग्रांड ज्यूरी प्राइज जीतने गई
तारीख नहीं प्रसारण की तारीख से, प्रस्तुति प्रति के रूप में सूचीबद्ध है
कोमल नाहटा
कोमल नाहटा एक वरिष्ठ फ़िल्म समीक्षक हैं। वो अस्सी के दशक की प्रसिद्ध राजस्थानी फ़िल्म "बाई चाली सासरिए" के निर्माता भरत नाहटा के भतीजे हैं।
झ़ंगझ़ुंग
झ़ंगझ़ुंग (तिब्बती: ཞང་ཞུང་, ), जिसे शंगशुंग () भी उच्चारित किया जाता है, तिब्बत के पश्चिमी व पश्चिमोत्तरी इलाक़ों में एक प्राचीन संस्कृति और राज्य था। 'झ़ंगझ़ुंग' में बिन्दुयुक्त 'झ़' के उच्चारण पर ध्यान दें क्योंकि यह 'झ' और 'ज़' दोनों से काफ़ी भिन्न है और 'टेलिविझ़न' और 'अझ़दहा' में आने वाले स्वर जैसा है। झ़ंगझ़ुंग संस्कृति कैलाश पर्वत के क्षेत्र पर केन्द्रित थी और इसका बोन धर्म से सम्बन्ध था। अपने चरम पर इसका विस्तार पश्चिमोत्तर में मध्य एशिया के सरमती क्षेत्र और दक्षिण-पश्चिम में पंजाब के जलंधर क्षेत्र से लेकर पूर्व में लगभग पूरे तिब्बत के पठार पर और दक्षिण में आधुनिक नेपाल में स्थित मुस्तांग राज्य तक विस्तृत था। लद्दाख़, बल्तिस्तान, तकलामकान रेगिस्तान और चांगथंग पठार के क्षेत्र सभी इसमें सम्मिलित थे।
झ़ंगझ़ुंग संस्कृति कब उभरी, इसको लेकर विद्वानों में मतभेद है हालाँकि कुछ के अनुसार इसके चिह्न १५०० ई॰पू॰ में चांगथंग में तब नज़र आने लगे जब वह पठार आज की तुलना में कही अधिक अनुकूल वातावरण रखता था। धीरे-धीरे चांगथंग शुष्क होता चला गया और राज्य दक्षिण-पश्चिम में केन्द्रित हो गया। ऐतिहासिक स्रोत कहते हैं कि यह १८ राज्यों का संघ था। झ़ंगझ़ुंग राज्य का अन्त तिब्बती साम्राज्य के संस्थापक सोंगत्सेन गम्पो ने तब किया जब उन्होने इस पर क़ब्ज़ा करके इसे अपने राज्य का हिस्सा बना लिया। सम्भवत: यह ६३४ ईसवीं के आसपास हुआ, हालाँकि इस तिथि पर भी विवाद है।
बाई चाली सासरिए
बाई चाली सासरिए 1988 में प्रदर्शित राजस्थानी भाषा फ़िल्म है। फ़िल्म १०० दिनों तक चली और राजस्थानी सिनेमा में इतिहास लिख दिया।
2004 में यह प्रतिवेदित हुआ कि इस फ़िल्म ने राजस्थानी भाषा को पुनर्जिवित करने की अभिरूचि में सहायक है, लेकिन 2005 के एक लेख के अनुसार, जिसमें राजस्थानी फ़िल्म इंडस्ट्री के गिरते स्तर के बारे में चर्चा है में लिखा है कि राजस्थानी सिनेमा में पिछले 15 वर्षों में "बाई चाली सासरिए" एकमात्र सफल राजस्थानी फ़िल्म है। फ़िल्म को हिन्दी पुनर्निर्माण के रूप में जुही चावला और ऋषि कपूर अभिनीत फ़िल्म में "साजन का घर" (1994) है। इस फ़िल्म का निर्देशन भरत नाहटा ने किया है।
यह १९९०-२००५ के समय की सर्वाधिक सफलता प्राप्त करने वाली राजस्थानी फ़िल्म है। इसका श्री मोहनसिंह राठोड़ द्वारा निर्देशन भी सर्वश्रेष्ट रहा। यह पहली क्षेत्रीय फ़िल्म है जो भारत भर में ब्लॉकबस्टर रही। इसकी पुनर्निर्माण फ़िल्म "माहेर ची सारी" एक मराठी भाषा फ़िल्म है।
इस फ़िल्म के सभी गाने बहुत प्रचलित हुए थे और इसका शीर्षक गीत "बाई चाली सासरिए" लोकप्रिय टेलीविजन धारावाहिक बालिका वधु जो कलर्स चैनल पर प्रस्तुत किया गया का शीर्षक गीत भी बना। फ़िल्म के कुछ निम्न हैं:
हीरोइन (२०१२ फ़िल्म)
हीरोइन २०१२ में प्रदर्शित मधुर भंडारकर द्वारा लिखित, निर्देशित फ़िल्म है। मधुर भंडारकर इसके सह-निर्माता भी हैं। फ़िल्म एक सुपरस्टार माही अरोड़ा की कहानी है। इस फ़िल्म में एक फ़िल्म अभिनेत्री की कहानी को दर्शाया गया है।
हीरोइन एक सुपरस्टार माही अरोड़ा (करीना कपूर) की कहानी है। जिसने एक के बाद एक कई हिट फिल्में दी हैं, लेकिन फिर भी तमाम कामयाबियों के बाद भी वो अपने आपको तन्हा महसूस करती है। वो अपनी ही स्टारडम की गुलाम बन जाती है। फिर नई हीरोइनों के आने के बाद उसकी कामयाबी में जैसे ग्रहण सा लग जाता है वो एक हिट फिल्म के लिए तरस जाती है। माही तरह तरह के हथकंडे अपनाकर अपनी प्रतिद्वंद्वी हीरोइनों से आगे निकलने की कोशिश करती है। वो अपने सह कलाकार आर्यन खन्ना (अर्जुन रामपाल) से बेहद मोहब्बत भी करती है जो पहले से ही शादीशुदा है। एक तरफ तो माही आर्यन के लिए कुछ भी करने को तैयार है तो दूसरी तरफ आर्यन बेहद प्रेक्टिल इंसान है और उसके लिए करियर ही सब कुछ है। इन सब वजहों से माही की जिंदगी में एक के बाद मुश्किलें पेश आने लगती हैं। उसके पास फिल्मों का अकाल पड़ने लगता है। वो निर्माताओं के घर जाकर उनसे फिल्में देने की गुजारिश करने लगती है। मानसिक अवसाद की वजह से उसका करियर तबाह होने लगता है लेकिन तमाम विवादों में रहने की वजह से वो खबरों में बनी रहती है।
तुयुहुन राज्य
तुयुहुन राज्य () या अझ़ा (, बिन्दुयुक्त 'झ़' के उच्चारण पर ध्यान दें) प्राचीनकाल में तिब्बत से पूर्वोत्तर कोको नूर नामक झील (आधुनिक काल में चिंगहई झील) के क्षेत्र में चिलियन पर्वतों और पीली नदी (ह्वांगहो) की ऊपरी घाटी के इलाक़ों में रहने वाले शियानबेई लोगों से सम्बन्धित ख़ानाबदोश क़बीलों द्वारा स्थापित एक राज्य का नाम था।
तीसरी सदी ईसवी में शियानबेई परिसंघ के पतन के बाद उनका ख़ान (जिसका नाम तुयुहुन ही था) कोको नूर के इलाक़े में आ गया और उसने अपना एक नया राज्य बना लिया। इस राज्य का तेज़ी से विस्तार हुआ और यह एक शक्तिशाली साम्राजय बनाने में सफल रहा जिसने पहली बार मध्य एशिया के बड़े भूभाग को एक राजनैतिक सूत्र में बाँधा। लेकिन सातवी शताब्दी में तुयुहुन राज्य चीन के तंग राजवंश और नए व शक्तिशाली तिब्बती साम्राज्य के सम्राट सोंगत्सेन गम्पो की आपसी खींचातानी से बहुत दबाव में आया। तंग राजवंश ने इन्हें हराकर उन्हें अपने अधीन होने पर मजबूर कर लिया। इस से तुयुहुन कमज़ोर पड़ गए और तिब्बतियों ने इसका फ़ायदा उठाकर कई झड़पों के बाद पूरे तुयुहुन राज्य पर क़ब्ज़ा करके उसे ख़त्म कर दिया।
मुज़ार्त नदी
मुज़ार्त नदी (उईग़ुर: , मुज़ार्त दरियासी; अंग्रेज़ी: ; चीनी: ), जिसे कभी-कभी मुज़ात नदी भी कहते हैं, जनवादी गणतंत्र चीन द्वारा नियंत्रित शिंजियांग प्रान्त के आक़्सू विभाग में बहने वाली एक नदी का नाम है। यह तारिम नदी की एक उपनदी है और उसमें बाई तरफ़ से विलय होती है। २०वीं सदी की शुरुआत के कुछ स्रोतों में इसका नाम शाह यार दरिया भी मिलता है।
मुज़ार्त नदी तियान शान की पर्वतीय शृंखला में ख़ान तेन्ग्री पहाड़ के पास स्थित मुज़ार्त हिमानी (ग्लेशियर) से शुरु होती है। फिर यह बाईचेंग ज़िले में तियान शान और चुएलेताग़ पर्वतों के बीच की वादी में पूर्व-दक्षिणपूर्व दिशा में निकलती है। बाईचेंग ज़िले के लोग ज़्यादातर इसी नदी की सिन्चाई पर निर्भर करते हैं। यह प्राचीन कूचा शहर के पास से निकलती है जहाँ यह चुएलेताग़ पर्वतों में एक तंग घाटी बनाती है। वादी की उत्तरी चट्टानों में २३० से अधिक गुफ़ाएँ कटी हुई हैं जो किज़िल गुफा परिसर है और प्राचीनकाल के तुषारी लोगों से सम्बन्धित पुरातत्व के नज़रिये से बहुत महत्व रखती हैं।
किज़िल गुफाओं से आगे इस नदी को बाँधकर एक ५०,००० वर्ग मीटर के सतही क्षेत्रफल का बड़ा सरोवर बना दिया गया है। कूचा, तोक्सू और शायार ज़िलों को यहाँ से सिन्चाई का पानी भेजा जाता है। हालांकि मुज़ार्त नदी पहले तारिम नदी में जाकर विलय हुआ करती थी अब यह उस बड़ी नदी तक केवल गर्मियों और बसंत में ही पहुँच पाती है।
कूचा राज्य
कूचा () या कूचे या कूचार या (संस्कृत में) कूचीन मध्य एशिया की तारिम द्रोणी में तकलामकान रेगिस्तान के उत्तरी छोर पर और मुज़ात नदी से दक्षिण में स्थित एक प्राचीन राज्य का नाम था जो ९वीं शताब्दी ईसवी तक चला। यह तुषारी लोगों का राज्य था जो बौद्ध धर्म के अनुयायी थे और हिन्द-यूरोपी भाषा-परिवार की तुषारी भाषाएँ बोलते थे। कूचा रेशम मार्ग की एक शाखा पर स्थित था जहाँ से इसपर भारत, सोग़्दा, बैक्ट्रिया, चीन, ईरान व अन्य क्षेत्रों का बहुत प्रभाव पड़ा। आगे चलकर यह क्षेत्र तुर्की-मूल की उईग़ुर ख़ागानत के क़ब्ज़े में आ गया और कूचा राज्य नष्ट हो गया।
प्रसिद्ध भारतीय बौद्ध भिक्षु और संस्कृत विद्वान कुमारजीव (३४४-४१३ ई) कूचा में पैदा हुए थे। उनके पिता भारतीय कश्मीरी ब्राह्मण थे और उनकी माता एक कूचाई राजकुमारी थी।
हान ग्रंथ नामक चीनी इतिहास-संकलन में कूचा को 'पश्चिमी क्षेत्रों के छत्तीस राज्यों' का सबसे बड़ा राज्य बताया गया है। इसकी आबादी ८१,३१७ थी, जिनमें से २१,०७६ युद्ध-योग्य पुरुष थे। मध्यकाल के शुरु में जब यहाँ तंग राजवंश का प्रभाव रहा तो यह 'आन्शी की चार छावनियों' में से एक था, जहाँ हिन्द-यूरोपी इलाक़ों पर चीनी नियंत्रण फैलाने के लिये चीनी फ़ौज तैनात की गई थी। जब यहाँ तिब्बती प्रभाव बढ़ता था तो कूचा अर्ध-स्वतंत्र रूप से अपने मामले चलाता था। ८४० के बाद उईग़ुर ख़ागानत ने इस राज्य का अंत कर दिया।
उईग़ुर क़ब्ज़े से पहले एक लम्बे अरसे तक कूचा तारिम द्रोणी का सबसे बड़ी आबादी वाला नख़लिस्तान (ओएसिस) था। यह रेशम मार्ग पर स्थित होने से कई इलाक़ों से जुड़ा हुआ था। भारत जाने वाला चीनी बौद्ध-धर्मयात्री ह्वेन त्सांग ६३० ईसवी के दशक में कूचा से गुज़रा और उसने इस शहर का बखान लिखा:
कूचा में संगीत की एक विषेश शैली विअकसित हुई जो 'कूचीयाई संगीत' के नामे से रेशम मार्ग द्वारा अन्य स्थानों पर फैल गई। किज़िल गुफाओं की तस्वीरों में और ह्वेन त्सांग की लिखाईयों में कूचीयाई नाच और संगीत के वर्णन मिलते हैं।
तंग राजवंश के काल में कूचियाई संगीत चीन में बहुत लोकप्रिय हुआ, जिसमें उनका तार वाला वाद्य नुमाया था और आगे चलकर चीनी संगीत में प्रयोग होने वाला पीपा नामक वाद्य बना। चीन से यह जापान भी पहुँच गया जहाँ कुछ बदलावों के साथ यह संगीत शैली 'गागाकू' के नाम से जापानी राजदरबारों में प्रचलित हो गई।
शहाणा गोस्वामी
शहाणा गोस्वामी एक भारतीय फ़िल्म अभिनेत्री हैं।
शहाणा बचपन से पेशेवर अभिनय के लिए एकचित्त अभिकेन्द्रीत रही हैं। वो अपनी स्नातक पूर्ण करने और सम्भवतया अपना अभिनय में भाग्य आजमाने के लिए मुम्बई स्थापित हो गयी। शहाणा का अभिनय के क्षेत्र में प्रथम कदम जैमिनी पाठक नाट्य समूह वर्कींग टाइटल में कार्य के रूप में बढ़ाया। वहाँ उसने निर्माण सहायक के रूप में कार्य छोडा और अपने निर्माणों "सीगल" और "अरेबियन नाइट्स" के लिए कार्य आरम्भ कर दिया।
वर्ण आवृत्ति
किसी भाषा के किसी पाठ (टेक्स्ट) में सभी वर्ण समान संख्या में नहीं होते बल्कि कुछ वर्णों की संख्या अधिक और कुछ की कम होती है। यह भाषा का एक विशिष्ट गुण है। इस तथ्य का कूटलेखन एवं आवृत्ति-विश्लेषण में उपयोग किया जाता है।
हिन्दी पाठ में वर्णों की सापेक्ष आवृत्ति का वितरण कुछ इस प्रकार पाया गया है- वर्ण -- आवृत्ति  क -- 4468  र -- 4116  न -- 3236  ह -- 3178  त -- 3120  स -- 2645  म -- 1921  प -- 1858  व -- 1850  य -- 1553
वर्ण -- आवृत्ति  द -- 1260  ल -- 1128  ज -- 848  भ -- 805  ब -- 716  अ -- 711  ग -- 679  च -- 661  श -- 589  थ -- 543
वर्ण -- आवृत्ति  आ -- 517  ध -- 490  उ -- 458  ए -- 449  ष -- 361  ख -- 341  औ -- 322  ण -- 316  ट -- 294  ड -- 270
वर्ण -- आवृत्ति  छ -- 194  ई -- 167  ऽ -- 143  ठ -- 128  क्ष -- 125  घ -- 122  झ -- 117  इ -- 99  ढ -- 92  फ -- 84
वर्ण -- आवृत्ति  ओ -- 54  ज्ञ -- 25  ऐ -- 23  ऊ -- 17  अं -- 16  ञ -- 3  ऋ -- 2  ङ -- 0  अः -- 0
प्रतिम दासगुप्ता
प्रतिम दासगुप्ता एक भारतीय पत्रकार, फ़िल्म समीक्षक, पटकथा लेखक, फ़िल्म निर्देशक हैं। वो द टेलीग्राफ समाचार पत्र के लिए बॉलीवुड फ़िल्मों की समीक्षाएँ लिखते हैं। उनकी लेखक-निर्देशक के रूप में प्रथम फ़िल्म "पाँच अध्याय" है जो प्रियांशु चटर्जी और दिया मिर्ज़ा अभिनीत है।
प्रतिम दासगुप्ता का जन्म 1981 में कोलकाता में हुआ और अपनी शिक्षा साउथ पॉइंट स्कूल से की। वो सेंट जेवियर्स कॉलेज, कोलकाता से जन संपर्क और फ़िल्म अध्ययन में मानद प्राप्त हैं।
किज़िल गुफ़ाएँ
किज़िल गुफाएँ (उईग़ुर: , अंग्रेज़ी: ) या क़िज़िल गुफाएँ () जनवादी गणतंत्र चीन द्वारा नियंत्रित शिंजियांग प्रान्त में एक बौद्ध गुफ़ाओं का समूह है जहाँ प्राचीनकाल में तारिम द्रोणी में तुषारी लोगों और बौद्ध धर्म से सम्बन्धित चित्र, मूर्तियाँ, लिखाईयाँ व अन्य पुरातन चीज़ें मिली हैं। यह गुफाएँ शिंजियांग प्रान्त के आक़्सू विभाग के बाईचेंग ज़िले में मुज़ात नदी के उत्तरी किनारे पर कूचा से ६५ किमी दूर स्थित हैं। यह इलाक़ा ऐतिहासिक रेशम मार्ग पर स्थित हुआ करता था और तीसरी से आठवी शताब्दी ईसवी के बीच विकसित हुआ।
काराशहर
काराशहर (, उईग़ुर: ) या यान्ची (, चीनी: ), जिसे संस्कृत में अग्नि या अग्निदेश कहते थे, रेशम मार्ग पर स्थित एक प्राचीन शहर है। यह मध्य एशिया में जनवादी गणतंत्र चीन द्वारा नियंत्रित शिंजियांग प्रान्त के बायिनग़ोलिन मंगोल स्वशासित विभाग के यान्ची हुई स्वशासित ज़िले में स्थित है। काराशहर काइदू नदी के किनारे बसा हुआ है।
संस्कृत में इसे 'अग्नि' कहा जाता था। स्थानीय तुर्की भाषाओं में इसे अनुवाद करके 'यान्ग़ी' कर दिया गया, जो आधुनिक काल में यान्ची बन गया। भारत जानेवाला चीनी धर्मयात्री ह्वेन त्सांग यहाँ से गुज़रा था और उसने 'अग्नि' शब्द का चीनी लिपि में लिप्यंतरण करके इसे 'ओ-कि-नि' लिखा। इसे आधुनिक उईग़ुर नाम 'काराशहर' का मतलब 'काला शहर' है।
बायिनग़ोलिन मंगोल स्वशासित विभाग
बायिनग़ोलिन मंगोल स्वशासित विभाग () जनवादी गणतंत्र चीन द्वारा नियंत्रित शिंजियांग प्रांत का एक प्रशासनिक विभाग है। क्षेत्रफल के हिसाब से यह चीन का सबसे बड़ा और यूरोप के फ़्रान्स देश से भी बड़ा है। इसकी प्रशासनिक राजधानी कोरला है। मंगोल भाषा में 'बायिनग़ोलिन' का मतलब 'समृद्ध नदी' होता है।
बोस्तेन झील
बोस्तेन झील (चीनी: , बोसितेंग हू, ) या बाग़राश झील (उईग़ुर: , बाग़राश कोली, ) मध्य एशिया में जनवादी गणतंत्र चीन द्वारा नियंत्रित शिंजियांग प्रान्त के बायिनग़ोलिन मंगोल स्वशासित विभाग में स्थित मीठे पानी की एक झील है। यह तारिम द्रोणी के पूर्वोत्तरी छोर पर स्थित है और शिंजियांग प्रान्त की सबसे बड़ी झील है। बोस्तेन झील काराशहर (यान्ची) से २० किमी पूर्व में और बायिनग़ोलिन विभाग की प्रशासनिक राजधानी कोरला से ५७ किमी पूर्वोत्तर में स्थित है। काइदू नदी इस झील में पानी लाती है और झील में पहुँचने वाला ८३% जल इसी एक नदी से आता है। झील में बहुत-सी मछलियाँ रहती है और कुछ स्थानीय निवासी उन्हें व्यावसायिक रूप से पकड़ते हैं।
काइदू नदी
काइदू नदी () मध्य एशिया में जनवादी गणतंत्र चीन द्वारा नियंत्रित शिंजियांग प्रान्त की एक नदी है। यह नदी तियान शान पर्वतमाला की दक्षिण-मध्य ढलानों में युल्दुज़ द्रोणी से उत्पन्न होती है और यान्ची द्रोणी से होती हुई बोस्तेन झील में विलय हो जाती है। झील का ८३% जल इसी नदी से आता है। झील से फिर यह नदी 'कोन्ची दरिया' के नाम से निकलती है और लौह द्वार दर्रे से होती हुई तारिम द्रोणी में चली जाती है। ऐतिहासिक रेशम मार्ग पर स्थित काराशहर इसी नदी के किनारे बसा हुआ है।
भारत जानेवाले प्रसिद्ध चीनी बौद्ध धर्मयात्री ह्वेन त्सांग की यात्रा का बखान करते हुए पश्चिम की यात्रा नामक वृतांत में इस नदी का नाम 'लिउशा नदी' () दिया है, जिसका अर्थ है 'बहती रेत की नदी'। इसमें लिखा है कि यहाँ एक शा वुजिंग () नामक जल-दानव रहता था जो चारों ओर भय फैलाता था, लेकिन फिर ह्वेन त्सांग से प्रभावित होकर उसका शिष्य बन गया।
बोधगया बम विस्फोट
7 जुलाई 2013 को महाबोधी मंदिर परिसर में एक के बाद एक दस बम विस्फोट हुए, जो भारत के बोधगया नामक स्थान पर युनेस्को विश्व विरासत स्थल है। विस्फोटों से दो भिक्षुओं सहित पांच लोग हताहत हुए। गया के विभिन्न स्थानों पर बम निरोधक दस्ते ने तीन अन्य उपकरणों को नाकाम किया।
"विहार" को इन हमलों से कोई क्षति नहीं पहुँची और पवित्र बोधि वृक्ष जहाँ माना जाता है कि गौतम बुद्ध को शिक्षा प्राप्त हुई थी को कोई नुकसान नहीं पहुँचा।
चूँकि कुछ गिरफ्तारियाँ की गयी हैं लेकिन अब तक किसी भी संगठन अथवा समूह ने इन हमलो की जिम्मेदारी नहीं ली है। दलाई लामा से लेकर आंग सान सू की सहित अंतर्राष्ट्रीय स्तर पर इसकी निंदा की गयी है।
महाबोधि "विहार" बौद्ध धर्म का एक महत्वपूर्ण मंदिर है। बम विस्फोट भारतीय समयानुसार सुबह 05:30 से 06:00 बजे (00:30–01:00 यूटीसी) के बीच हुए, समय भिक्षु सुत्तपिटक और ध्यान करते हैं जो दैनिक दिनचर्या की शुरुआत मानी आती है।
चार बम विस्फोट मन्दिर परिसर के भीतर हुए:
पाँच विस्फोट गया में हुए।
कारेज़
कारेज़ (फ़ारसी: , ), कारीज़ या क़नात (अरबी: , ) शुष्क या अर्ध-शुष्क और गरम इलाक़ों में नियमित रूप से लगातार पानी उपलब्ध कराने की एक व्यवस्था है।
कारेज़ बनाने के लिये पहले अधिक ऊँचाई वाले क्षेत्र में ज़मीन के नीचे पानी का स्रोत ढूंढा जाता है और फिर ज़मीन के नीचे ही नाला निकालकर उस पानी को दूर तक किसी निचले क्षेत्र में ले जाया जाता है और वहाँ जल के बाहर निकलने का एक मुख होता है। इस मुख से पानी गुरुत्वाकर्षण के प्रभाव से स्वयं ही उँचे जलाशय से निचले क्षेत्र की तरफ़ बहकर निकलता रहता है। नाला धरती ने नीचे होने के कारण शुष्कता और गरमी के बावजूद भी पानी वाष्पीकरण (इवैपोरेशन) से खोया नहीं जाता, जबकि यदि नाला ज़मीन से ऊपर होता तो बहुत-सा भाप बनकर ग़ायब हो जाता। नाला बनाने के लिये और उसकी देखरेख के लिये हर थोड़ी दूरी पर नाले से धरती की सतह तक एक खोल बनाया जाता है, जो वाष्पीकरण से बचने के लिये अक्सर ऊपर से ढका जाता है। ईरान में अधिकतर कारेज़ ५ किमी से कम दूरी के भूमिगत नाले रखते हैं लेकिन केरमान के पास का एक कारेज़ ७० किमी लम्बा है।
कारेज़ तकनीक सबसे पहले ईरान में १००० ईसापूर्व के आसपास खोजी गई थी और वहाँ से अन्य क्षेत्रों में फैल गई। ध्यान दें कि कारेज़ तभी पानी का बन्दोबस्त कर सकती है जब भूमिगत जलाशय उस स्थान से अधिक ऊँचाई पर हो जहाँ पानी सिन्चाई व अन्य प्रयोगों के लिये पहुँचाना है। इसलिये यह भारतीय उपमहाद्वीप के उत्तरी मैदानी इलाक़ों में कम दिखते है। सर्द या ग़ैर-शुष्क क्षेत्रों में पानी वाष्पीकरण से कम खोया जाता है, इसलिये हिमालय क्षेत्र में नहर-नाले ज़मीन से ऊपर ही बनाए जाते हैं और कारेज़ बनाने के लिये मेहनत करने की आवश्यकता नहीं होती। लेकिन दक्षिण भारत में कर्नाटक जैसे इलाक़ों में और पश्चिमोत्तरी भारतीय उपमहाद्वीप में बलोचिस्तान जैसे क्षेत्रों में कारेज़ मिलते हैं। इसके अलावा उत्तर अफ़्रीका में कारेज़ बहुत प्रचलित हैं, जहाँ वे 'क़नात' के नाम से जाने जाते हैं। यह मध्य एशिया में कज़ाख़स्तान और शिंजियांग जैसे क्षेत्रों में भी बहुत मिलते हैं।
११ (संख्या)
गणित के आधार पर देखा जाये तो यह पाँचवी सबसे छोटी अविभाज्य संख्या है और दो अंकों वाली सबसे छोटी अविभाज्य संख्या है।
11 को किसी भी द्विअंकी संख्या (दहाई) से गुणा करने के लिए उसी संख्या को लिखकर बीच में उसी संख्या का योग रखने पर परिणाम प्राप्त होता है जैसे:
लेकिन जब दोनों संख्याओं का योग 9 से ऊपर अर्थात दहाई के अंक में चला जाता है तो बायीं ओर की संख्या में एक की वृद्धि कर दी जाती है जैसे: उपरोक्त कथन वैदिक गणित के सूत्र एकाधिकेन पूर्वेण की एक विशेष अवस्था है। संगणक के कुंजीपटल पर एक कुंजी F11 होती है केडीई और विण्डोज़ जो मोज़िला फायरफॉक्स, ऑपेरा वेब ब्राउज़र, गूगल क्रोम, इण्टरनेट ऍक्सप्लोरर आदि को पूर्ण स्क्रीन और सामान्य अवस्था में बदलने के काम आती है तथा मैक ओस अथवा ओएस एक्स में सभी खुले हुए विंडोज़ को छुपाने के लिये काम में लिया जाता है। यद्यपि 11 है तो केवल एक संख्या ही लेकिन अन्य स्थानों की तरह इस संख्या का महत्व हिन्दी भाषा की सुन्दरता से भी जुड़ा है। जिसके कुछ उदाहरण निम्न हैं:
हिन्दी विकिपीडिया का जन्म दिन 11 जुलाई को मनाया जाता है। इसका पहला पन्ना (मुखपृष्ठ) 11 जुलाई 2003 को किन्हीं अनामक सदस्य ने बनाया था जिसका अन्तिम सम्पादन 15 जनवरी 2007 को ने किया था।
ग्यारह का महत्व अंक शास्त्र में भी है। अंक शास्त्र में संख्या 11 एक बहुत ही जटिल परिणाम भरी संख्या है। इसके अनुसार जिन लोगों का अंक 11 होता है वे महान योजनाकार और शानदार ढँग से कार्य करने वाले होते हैं।
अभिलक्षणिक मान तथा अभिलक्षणिक सदिश
किसी अशून्य वर्ग मैट्रिक्स formula_1 का अभिलाक्षणिक सदिश (आइगेन वेक्टर / eigenvector) formula_2 वह अशून्य सदिश है जो निम्नलिखित विशेषता रखता है-
जहाँ formula_4 एक संख्या है। इसे formula_1 का अभिलाक्षणिक मान (आइगेन मान / eigenvalue) कहा जाता है।
के लिए सदिश  अभिलाक्षणिक सदिश है जिसका अभिलाक्षणिक मान 2 है। क्योंकि, लेकिन निम्नलिखित सदिश अभिलाक्षणिक सदिश नहीं है क्योंकि तथा यह सदिश मूल सदिश formula_2 का कोई गुणक (multiple) नहीं है।
मैट्रिक्स हो तो, अतः सदिश formula_17, formula_18 और formula_19 सदिश formula_1 के अभिलाक्षणिक सदिश हैं तथा संगत अभिलाक्षणिक मान क्रमशः 0, 3 और 2 हैं। (यहाँ संकेत formula_21 मैट्रिक्स के ट्रांसपोज का प्रतीक है।